
Ministru kabineta rīkojums Nr. 873
Rīgā 2021. gada 23. novembrī (prot. Nr. 76 30. §)
Par apropriācijas pārdali
· 1. Atbalstīt apropriācijas pārdali 2021. gadā Kultūras ministrijas budžeta ietvaros, samazinot finansējumu budžeta apakšprogrammā 22.12.00 ''Latvijas valsts simtgades programma'' plānotajiem pasākumiem 420 412 euro apmērā un novirzot to kultūras nozares neatliekamu pasākumu finansēšanai, tai skaitā:
· 1.1. budžeta programmā 20.00.00 ''Kultūrizglītība'' 227 521 euro apmērā Latvijas Mākslas akadēmijai jaunas mācību programmas izveidei un pagaidu telpu nomai Kronvalda bulvārī 4, Rīgā;
· 1.2. budžeta programmā 20.00.00 ''Kultūrizglītība'' 15 000 euro apmērā Jāzepa Mediņa Rīgas Mūzikas vidusskolai fagota iegādei;
· 1.3. budžeta programmā 21.00.00 ''Kultūras mantojums'' 40 051 euro apmērā Latvijas Etnogrāfiskajam brīvdabas muzejam datortehnikas, biroja tehnikas un mēbeļu iegādei;
· 1.4. budžeta apakšprogrammā 22.02.00 ''Kultūras pasākumi, sadarbības līgumi un programmas'' 120 500 euro apmērā gatavošanās pasākumiem Frankfurtes grāmatu tirgum;
· 1.5. budžeta programmā 24.00.00 ''Informācijas tehnoloģiju attīstība un uzturēšana kultūras nozarē'' 17 340 euro apmērā resursu vadības sistēmas ''Horizon'' papildu moduļu licenču iegādei, lai nodrošinātu personāla lietvedības centralizāciju Latvijas Nacionālajā kultūras centrā, Nacionālajā kultūras mantojuma pārvaldē, Nacionālajā kino centrā un Kultūras informācijas sistēmu centrā.
· 2. Kultūras ministrijai sagatavot un normatīvajos aktos noteiktajā kārtībā iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

